Bílarnir voru sérpantaðir með búnaði eftir þeirra óskum auk þess sem margvíslegur búnaður var settur í og á bílana fyrir afhendingu til þeirra . Allir bílarnir eru alveg eins búnir þ.e. lágþekjubílar með 9 m 3 flutningsrými sem er 3130mm langt , hurðir að aftan og einnig á báðum hliðum flutningsrýmis , hjólhaf er 3520mm. vélin er 180 hestöfl sem togar 430Nm , ZF 8 gíra öflug sjálfskipting , sjálfvirk miðstöð með loftkælingu , fjaðrandi og fjölstillanleg sæti fyrir bæði bílstjóra og farþega . 4 × 4 drifbúnaður þar sem bílarnir eru í sídrifi með sjálfstæðum millikassa sem hægt er síðan að læsa 100% , bæði fram og afturdrif eru valin með lægstu fáanlegu drifhlutföllum . Webasto miðstöð er fyrir vél og ökumannshús , loftkæling með sjálfvirkri hitastýringu , samlæsingum á hurðum með fjarstýringu , auka geymsluhólfum , ofl ofl . Eftir komu bílanna til landsins var sett fullkomið auka rafkerfi frá Amg Aukaraf ehf , sérútbúinn kassi var smíðaður á milli framsæta þar sem allur rafmagnsbúnaður og stjórnrofar voru settir svo sem ljósabúnaður í vinnurýmið og á þak bílsins svo sem vinnuljós í allar áttir , blikkljós á þak og í stuðara að framan og aftan auk fjarstýrðs leitarljóss . Einnig var settur öflugur invertir fyrir 220 v kerfi , router fyrir tölvur og síma , margskonar talstöðvarbúnaður , usb tengingar , hleðslustöðvar ofl ofl . Arctic Trucks ehf tók að sér að bæta við 35 “ dekkjum , brettaköntum , kastaragrind og 2ja geisla þokuljós á framstuðara , öflugt dráttarspil , prófíltengi framan og aftan auk sílsabretti til að hlífa hliðum bílsins og auka þægindi í umgengni . Hjá Bílaklæðningu Ragnars Valssonar ehf voru flutningsrými klædd og einangruð að innan auk þess sem rýminu var skipt upp í 3 sjálfstæð rými , með auka Websto miðstöð , lofttúðu á þakið og auka led vinnuljós , Hillukerfi frá Storevan var sett í öll rýmin sem eru sérstaklega útfærð eftir óskum Rariks , milliþil á milli vörurýmis og framrýmis var einnig fært aftur um 30 cm til að auka þægindi og koma fyrir meiri búnaði . Á þak bílsins var sett toppgrind frá Storevan með stigafestingu . Kraftvélar ehf vilja óska Rarik ofh og starfsmönnum til hamingju með nýju bílana og vona að þeir muni reynast þeim vel um ókomin ár . Á myndinni eru Úlfar Reyr Ingvarsson og Kristján Ingi Sigurðsson starfsmenn Rarik ohf að veita bílunum viðtöku .